open-index/open-wikipedia-markdown huggingface dataset:
Kulautuvos pagrindinė mokykla

**Kauno rajono Kulautuvos pagrindinė mokykla** – dieninė, savarankiško mokymosi bendrojo lavinimo mokykla Kauno raj., Kulautuvoje, Lelijų g. 15, vykdanti pradinio, pagrindinio ir papildomo ugdymo programas. Įstaigos kodas 191075177.

## Istorija

Mozūriškių kaimo pradinė mokykla įsteigta 1921 m., o 1940 m. jau Kulautuvoje, buvusiame Kauno žydų vaikams pastatytame vasarnamyje įkuriama dvikomplektė pradinė mokykla. 1947 m. pradinė mokykla reorganizuota į progimnaziją, atidaroma vidurinės mokyklos penkta klasė. 1948 m. penkta klasė uždaryta, nes nebuvo pakankamai mokinių, tuo metu mokėsi apie 140 vaikų. 1949 m. mokykla perorganizuota į septynmetę. 1952 m. prie septynmetės mokyklos leidžiama atidaryti aštuntą klasę. 1954 m. mokykla tapo priaugančia vidurine mokykla, joje mokėsi ~200 mokinių. Tai buvo pirmoji Lietuvoje sanatorinė miško mokykla-internatas keliems šimtams vaikų. Per 1958 m. potvynį mokykla daugiau kaip savaitę buvo apsemta. 1958 m. gegužės 24 d. nuaidėjo skambutis pirmajai 13 abiturientų laidai.

1966 m. vasario 13 d. duris atvėrė nauja trijų aukštų mokykla, kurioje mokėsi 200 vaikų. 1973–1978 m. mokykloje mokėsi daugiausia, apie 300–320 mokinių. 1981 m. baigtas statyti mokyklos priestatas su erdvia valgykla ir sporto sale.

## Direktoriai

* 1946 m. mokyklos vedėja Petronėlė Janušauskienė;
* 1947 m. Pranas Bilius;
* 1948 m. Vytautas Didžbalis;
* 1949 m. Stasys Venslavičius;
* 1954 m. V. Bačkys;
* 1956 m. St. Stropus;
* 1958 m. A. Valionis;
* 1959 m. J. Stackevičius;
* 1960 m. V. Smilgienė;
* 1961 m. J. Akavickas;
* 1966 m. Simonas Kuzmickas;
* 1973 m. Stasys Orantas;
* 1978 m. J. Mališaukienė;
* 1983 m. Ramūnas Dimša;
* 2009 Rima Špakauskaitė-Kučinskienė.

## Mokiniai

Kulautuvos vidurinę mokyklą baigė apie 900 abiturientų, iš jų 13 aukso ir 13 sidabro medaliu, 2 su pagyrimu.

* Egmontas Jansonas, literatūrologas, Nacionalinio teatro direktorius;
* Vidas Mačiulis, žurnalistas;
* Neris Karpuškaitė, Kauno dramos teatro režisierė;
* Jūratė Bukauskaitė, Kauno Muzikinio teatro dainininkė, LMTA KF Dainavimo katedros vedėja, docentė;
* Kristina Čiučiulkaitė, laikraščio „Tėviškės žinios“ redaktorė;
* Valerijus Čiučiulka, Aukščiausiojo teismo teisėjas;
* Vytautas Grušauskas, Žemės ūkio viceministras;
* Danguolė Bulotaitė, KTU docentė;
* Jūratė Kuzmickaitė, laikraščio „Kauno diena“ žurnalistė;
* Ugnė Barauskaitė, rašytoja;
* Jaunius Čemolonskas, poetas;
* Vesta Naulickaitė, Baltijos TV laidos vedėja.
* Aušrelė Revutaitė, Kazachijos mokslų akademijos Geografijos instituto Glaciologijos stoties Tianšanio kalnuose tyrinėtoja, dirbanti virš 30 metų (nuo 1982 m. iki dabar). Už darbo nuopelnus jos vardas ir pavardė 2014 m. pabaigoje suteikti vienam iš Tianšanio ledynų.

## Nuorodos

* Mokyklos svetainė
Kauno Jono Pauliaus II gimnazija

**Kauno Jono Pauliaus II gimnazija** – dieninė, savarankiško mokymosi bendrojo lavinimo mokykla Kaune, Baltų pr. 103, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 302868589. Steigėjas Kauno arkivyskupija.

## Istorija

1991 m. įkurta Kauno 53-oji vidurinė mokykla. Ji pastatyta ant žemės, kuri priklausė knygnešiui Mykolui Račkui. Pirmaisiais mokslo metais mokykloje mokėsi 600 mokinių, dirbo 27 mokytojai. 1993 m. mokyklai suteiktas „Ąžuolo“ vardas. 1994 m. pradėjo veiklą žygeivių ir folkloro klubas „Gilė“. 2005 m. mokykla tapo katalikiška vidurine mokykla, suteiktas viešosios įstaigos statusas. 2013 m. Kauno „Ąžuolo“ katalikiška vidurinė mokykla pavadinta popiežiaus Jono Pauliaus II (1920–2005) vardu, jai suteiktas dvylikametės gimnazijos statusas.

Gimnazijos salė laikinai buvo nuomojama Palaimintojo Jono Pauliaus II parapijos mišioms laikyti, kol buvo statoma koplyčia.

## Direktorė
* Ramutė Latvelienė

## Nuorodos
* Gimnazijos svetainė 
* Gimnazijos žygeivių klubas
* Kauno Šv. Jono Pauliaus II parapija
Kauno šv. Mato gimnazija

**Kauno Šv. Mato gimnazija** – dieninė, savarankiško mokymosi bendrojo lavinimo mokykla Kaune, Vaidoto g. 11, vykdanti pagrindinio, vidurinio ir papildomo ugdymo programas. Įstaigos kodas 190135251. Nuo 2018 m. rugsėjo 1 d. čia veikia KTU inžinerijos licėjus.

## Istorija

1944 m. spalio 2 d. Panemunėje atidaryta Kauno I progimnazija, 1949 m. rugsėjo 8 d. ji pavadinta Kauno 13-ąja vidurine mokykla. 1951 m. mokykla išleido pirmąją abiturientų laidą. 1998 m. gegužės 12 d. Kauno 13-ajai vidurinei mokyklai suteiktas Mato Šalčiaus vardas, o 2005 m. liepos 14 d. Kauno miesto savivaldybės tarybos sprendimu mokykla pertvarkyta į Viešąją įstaigą Kauno Šv. Mato vidurinę mokyklą. Mokykla tapo katalikiška. 2010 m. mokykla pasirašė bendradarbiavimo sutartis su Vytauto Didžiojo universitetu ir Kauno Technologijos universitetu. 2011 m. pabaigoje buvo nuspręsta, kad Šv. Mato vidurinė mokykla taps privačia. Ją pertvarkyti numatyta iki 2013 m. rugsėjo mėn. Nevalstybinės Šv. Mato mokyklos steigėja taps Vilkaviškio vyskupija. 2012 m. Šv. Mato vidurinė mokykla pertvarkyta į nevalstybinę aštuonmetę gimnaziją. 2018 m. liepos 24 dieną mokykla uždaryta. 2018-2019 m.m. pradžioje čia veiklą pradėjo KTU Inžinerijos licėjus.

## Direktoriai

* Janina Zaparackienė (1984-2008 m.)
* Asta Daugirdė (2008-2013 m.)
* Arvydas Jakušovas (2013-2016 m.)
* Rytis Baltrušaitis (nuo 2016 m.)

## Žymūs mokytojai
* Loreta Levanauskienė – direktoriaus pavaduotoja ugdymui;
* Danguolė Zalepūgienė – direktoriaus pavaduotoja ugdymui. 
* Vytautas Aleksynas-  direktoriaus pavaduotojas mokymui,dramaturgas,ilgametis mokyklos dramos būrelio vadovas.

## Žymūs mokiniai
* Robertas Vaidotas – teatro ir kino aktorius;
* Rimas Kurtinaitis – vienas geriausių Lietuvos krepšininkų, krepšinio treneris;
* Violeta Podolskaitė – aktorė, režisierė, Lietuvos ir Vilniaus miesto savivaldybės politinė bei visuomenės veikėja;
* Zenonas Vegelevičius – Lakūnas-bandytojas-pulkininkas leitenantas;
* Jonas Boruta – Telšių vyskupas;
* Kazys Starkevičius – Lietuvos ir Kauno miesto savivaldybės politikas, teisininkas;
* Rūta Paškauskienė – stalo teniso žaidėja;
* Danutė Kalinauskaitė – rašytoja, Lietuvos rašytojų sąjungos premijos laureatė;
* Vidmantas Vitkauskas – Lietuvos pedagogas, Kauno rajono politinis bei visuomenės veikėjas;
* Audrius Skimborauskas – Lietuvos politinis veikėjas;
* Jonas Vilionis – Lietuvos politinis bei visuomenės veikėjas;
* Virginijus Juozaitis – Lietuvos architektas;
* Antanina Garmutė – Lietuvos rašytoja, tremtinė, inžinierė, technologijos mokslų daktarė.
* Nojus Bartaška – dainininkas, atstovavęs Lietuvai Vaikų Eurovizijos dainų konkurse 2010 m.;
* Aleksandras Krukauskas – Lietuvos sporto žurnalistas, redaktorius.

## Išnašos

## Nuorodos
* Oficialus Kauno Šv. Mato gimnazijos tinklalapis .
Piliuonos gimnazija

**Kauno rajono Piliuonos gimnazija** – dieninė, savarankiško mokymosi bendrojo lavinimo mokykla Kauno raj., Piliuonoje, T. Masiulio g. 4, vykdanti pradinio, pagrindinio, vidurinio ir papildomo ugdymo programas. Įstaigos kodas  	302831847.

Nuo 2012 m. veikia gimnazijos Viršužiglio ikimokyklinio ugdymo skyrius.

## Istorija

Prie Nemuno nuo seno lietuvių gausiai gyventa. Piliuonos kaimas, esantis 5 km žemiau Darsūniškio ir apie 14 km nuo Kauno, savo vardą gavo nuo to paties pavadinimo piliakalnio. Tėvų ir senolių atmintyje beraščių Piliuonos kaime nebuvo. Mokykla Piliuonoje pradėjo veikti 1919 m. Vieni pirmųjų mokytojų buvo M. Garmus ir G. Petrauskienė. Po Pirmojo pasaulinio karo K. Garmaus pastatytame erdviame name buvo mokyklos patalpos.

Vėlesniais metais mokyklos pastatai ir mokytojai keitėsi, kol 1939 m. ant kalno prie Margininkų kryžkelės, K. Garmaus paskirtame 4 ha sklype pagal tipinį projektą buvo pastatyta nauja mokykla. Deja, po penkerių metų ją sudegino frontas. Piliuonos mokyklos auklėtinės – žymi tautodailininkė Onutė Palubinskaitė-Jezerskienė ir muziejininkė Kazimiera Kairiūkštytė-Galaunienė.

1919–1952 m. Piliuonos mokykla buvo pradinė, 1952–1961 m. – septynmetė. 1960 m. lapkričio pabaigoje atidaryta nauja mūrinė mokykla.

Direktoriaus R. Nėniaus ir tėvų komiteto pirmininko J. Kerdoko iniciatyva 1993 m. sausio mėn. Taurakiemio seniūnija perdavė mokyklai dalį kultūros namų ir savivaldybės pastato.

Nuo 1993 m. rugsėjo 1 d. Piliuonos mokykla tapo vidurine. Senojoje mokykloje liko pradinių klasių mokiniai, o vyresnieji persikėlė į naująjį pastatą. 2015 m., akreditavus vidurinio ugdymo programą, vidurinė mokykla  pertvarkyta į gimnaziją. 

## Gimnazijos himnas

Gražinos Rudnickienės žodžiai, Elytės Vainiunaitės muzika

:Su viltim mes ateinam į klasę
:Skamba, aidi jaunystes namai.
:Prisiminsim, ką vakar parašėm,
:Neužmirsim, ką šiandien sakai.
:Priedainis:     Mokykla, mokykla, mūs šviesi.
:Tu prie Nemuno žilo esi.
:Gyvuoki ir šviesk prie seniausios kalvos!
:Tiltus nutiesk tu vaikams Piliuonos!
:Piliuona, Piliuona, Mums pasaulyje viena!
:Tu į platų. pasaulį išleidai
:Daug gerų talentingų žmonių,
:Kad papuoštų naujai žemės veidą
:Nuostabiausių darbų vainiku.
Priedainis:     
:Mokykla, mokykla, mūs šviesi.
:Tu prie Nemuno žilo esi.
:Gyvuoki ir šviesk prie seniausios kalvos!
:Tiltus nutiesk tu vaikams Piliuonos!
:Piliuona, Piliuona, Mums pasaulyje viena!

## Direktoriai

* V. Ždankus (1955–1956)
* P. Skrebūnas (1956–1959)
* K. Šerėnas (1959–1961)
* V. Petrusevičius (19:61–1967)
* M. Gudynas (1967–1976)
* L. Leliūnienė (1976–1986)
* A. Šiaučiulis (1986–1989)
* J. Jankūnas (1989–1992)
* R. Nėnius (1992–2012)
* J. Sergedienė (2012–2014)
* Dalia Vasauskienė (2014–)

## Nuorodos
* Mokyklos svetainė
Vandžiogalos gimnazija

**Kauno rajono Vandžiogalos gimnazija** – dieninė, savarankiško mokymosi bendrojo lavinimo mokykla Kauno raj., Vandžiogaloje, Kėdainių g. 30, vykdanti pradinio, pagrindinio, vidurinio ir papildomo ugdymo programas. Įstaigos kodas yra 191091039.

## Istorija
## Direktoriai

*1975 m. Juozas Vaikšnoras;
*2001 m. Algirdas Šiušas.

## Žymūs mokytojai

* Audronė Bajarūnienė;
* Erika Argerovskaja;
* Lionė Balvočienė;
* Leonas Balvočius;
* Laima Bankuvienė;
* Zita Beinorienė;
* Teresė Beržinskienė;
* Zita Bolevičienė;
* Egidija Briedienė;
* Liucija Butkienė;
* Darius Garliauskas;
* Jolanta Kasparavičienė;
* Regina Klimkienė;
* Jūratė Kondratavičienė;
* Romas Krikščiūnas;
* Rima Krikščiūnienė;
* Dalia Kučinskienė;
* Alma Pauželienė;
* Dalia Ratkevičienė;
* Gitana Sadauskienė;
* Irena Skališienė;
* Regina-Emilija Urbienė;
* Virginija Vaitkuvienė;
* Ona Šiušienė;
* Edgaras Šnipaitis;
* Vlada Žukauskienė;
* Birutė Balsevičienė.
* Aldona Liūbertienė;

## Nuorodos
* Mokyklos svetainė.
Volcano

*[[Volcano]]* yra black metal grupės Satyricon albumas išleistas 2002 metais. Šis albumas yra gavęs iš viso 4 apdovanojimus: norvegiškas Grammy už geriausią metalo albumą, Alarm apdovanojimas *Fuel For Hatred* daina kaip geriausia metų daina, taip pat Alarm apdovanojimas už geriausią metų metalo albumą ir The Oslo apdovanojimas už geriausią albumą.

## Dainų sąrašas
# "With Ravenous Hunger" – 6:40
# "Angstridden" – 6:23
# "Fuel for Hatred" – 3:53
# "Suffering the Tyrants" – 5:08
# "Possessed" – 5:21
# "Repined Bastard Nation" – 5:44
# "Mental Mercury" – 6:53
# "Black Lava" – 14:29
# "Existential Fear - questions" – 5:34 (LP-Bonus track)
# "Live Through Me" – 4:47 (LP-Bonus track)
Plutiškių gimnazija

**Kazlų Rūdos savivaldybės Plutiškių gimnazija** – dieninė, savarankiško mokymosi bendrojo lavinimo mokykla Kazlų Rūdos savivaldybėje, Plutiškėse, Mokyklos g. 4, vykdanti pradinio, pagrindinio, vidurinio ir papildomo ugdymo programas. Įstaigos kodas 190398964.

## Istorija

1917 m. įkurta pradinė mokykla, 1952 m. tapusi vidurine mokykla. 2014 m. rugpjūčio 27 d. jai suteiktas gimnazijos statusas.

## Direktoriai
* Irena Kašauskienė

## Šaltiniai

## Nuorodos
* Svetainė
Iravadis

**Iravadis** () – viena didžiausių Azijos upių, tekanti per Mianmarą. Tai ilgiausia šalies upė (2170&nbsp;km) ir svarbiausias vandens kelias. Upė prasideda pietrytinėse Himalajų pašlaitėse, Kačinų valstijoje, susiliejus Mali ir Nmai upėms. Šios upės prasideda kalnuotame krašte ties Mianmaro ir Tibeto siena.

Iravadis teka per visą Mianmarą, iš šiaurės į pietus, dalydamas šalį pusiau. Aukštupys teka per kalnus giliais tarpekliais; slenkstėtas. Vidurupis ir žemupys teka aliuvine Iravadžio lyguma. Joje susitelkę dauguma Mianmaro gyventojų. Prieš įtekėdamas į Andamanų jūrą, ties Jangono miestu, Iravadis sudaro devynšakę deltą.

Didžiausi intakai – Čindvinas, Mu (kairieji), Šveli (dešinysis).

Upės vandens režimas musonininis (patvinsta vasarą). Žemupyje vandens lygio svyravimo amplitudė 10–11 m, vidurupyje (ties Mandalajumi) – iki 25 metrų. Deltoje vandens lygis svyruoja dėl jūros potvynių ir atoslūgių. Laivuojama 1100 km, per poplūdžius 1440 kilometrų. Vanduo naudojamas drėkinimui, aukštupyje – miško plukdymui.

Didžiausi miestai prie Iravadžio: Mjičina, Mandalajus, Sagainas, Magvė, Pjajus, Henzada, Rangūnas.

Britų kolonijiniais laikais, kada nebuvo traukinių ir automobilių, upė, Mianmare buvo žinoma, kaip „kelias į Mandalajų“. Iki 1998 m. vienintelis per Iravadžio upę ėjęs tiltas buvo Invos tiltas, pastatytas Sagaino provincijoje 1934 m. Vėliau (XX a. pab.–XXI a. pr.) per upę pastatyta daug naujų tiltų.

## Šaltiniai
Akademijos gimnazija

**Kėdainių rajono savivaldybės Akademijos gimnazija** – dieninė, savarankiško mokymosi bendrojo lavinimo mokykla Kėdainių raj., Akademijoje, Jaunimo g. 2, vykdanti pradinio, pagrindinio, vidurinio ir papildomo ugdymo programas. Įstaigos kodas 290059370. Filialas Kėdainių r. Akademijos Gimnazijos Šlapaberžės pradinio ugdymo skyrius.

## Istorija

1874 m. Dotnuvos dvare grafienės Liudmilos Kreicienės iniciatyva ir lėšomis įkurta privati Dotnuvos dvaro pradžios mokykla dvaro kumečių abiejų lyčių vaikams. 1919 m. įkurta valstybinė Dotnuvos dvaro pradžios mokykla, ji 1944 m. – tapo Dotnuvos gimnazija. 1955 m. mokykla pradėta vadinti Dotnuvos Ivano Mičiurino vidurinė mokykla. 1988 m. mokyklos pavadinimas pakeistas į Akademijos vidurinę mokyklą. 2010 metais Rugsėjo 1 dieną, mokykla tapo Akademijos gimnazija.

## Direktoriai
* 1995 m. Romualdas Lengvinas;
* 2007 m. Liudas Tauginas.

## Nuorodos
* Mokyklos svetainė.
Josvainių gimnazija

**Kėdainių rajono Josvainių gimnazija** – dieninė, savarankiško mokymosi bendrojo lavinimo mokykla Kėdainių raj., Josvainiuose, Ariogalos g. 19, vykdanti pradinio, pagrindinio, vidurinio ir papildomo ugdymo programas. Įstaigos kodas 191018728.

## Istorija

Nuo XIX a. pradžios veikė parapinė, nuo 1850 m. – valdinė pradžios mokykla, iki 1946 m. pradinė, 1946–1949 m. gimnazija, nuo 1949 m. Josvainių vidurinė mokykla.

## Direktoriai
* Vytautas Rakickas
* Ovidijus Kačiulis
*Ramūnas Zigmantavičius

## Nuorodos
* Svetainė
Anglis (reikšmės)

**Anglis** gali reikšti:

* Anglis – cheminis elementas;
* anglis – nebaigusios degti medienos ar panašios medžiagos likutis, sudarytas daugiausia iš anglies atomų. Medienos degimo likutis iš esmės yra medžio anglis, tik susidariusi savaime, ne tikslingo anglies degimo metu;
* Akmens anglis
* Medžio anglis
* Rusvoji anglis

## Susiję žodžiai
* angliadegys – žmogus, kuris užsiima anglies degimu – senoviniu būdu gamina medžio anglį;
* angliaduobė – duobė, kurioje degama medžio anglis;
* angliakasys – žmogus, kasantis akmens anglį, rusvąją anglį ar antracitą;
* angliarūgštės dujos (*pasenęs terminas*) – anglies dioksidas;
* angliavandenilis – organinis junginys, sudarytas iš anglies ir vandenilio atomų;
* angliavandenis – sacharidas, organinis junginys, sudarytas iš anglies, vandenilio ir deguonies atomų (o vandenilio ir anglies atomų santykis toks pat kaip vandens molekulėje);
* anglėjimas – organinės medžiagos virtimas juoda medžiaga, sudaryta beveik vien iš anglies atomų. Paprastai vyksta aukštoje temperatūroje prarandant kitų elementų atomus. Medžio anglies degimas yra vienas iš anglėjimo atvejų;
* įanglinimas – medžiagos paviršiaus ar viso tūrio įsotinimas anglies atomais. Vienas iš būdų gaminti plieną iš geležies ar keisti plieno savybes.

## Taip pat skaitykite
* Anglies rūgštis
* Anglies monoksidas
* Anglies dioksidas
* Anglies tetrachloridas
* Anglies ciklas
* Anglies, azoto ir deguonies ciklas
* Anglies degimo procesas
* Angliavandenis
* Deimantas
* Karbonas
Šėtos gimnazija

**Kėdainių rajono Šėtos gimnazija** – dieninė, savarankiško mokymosi bendrojo lavinimo mokykla Šėtoje (Kėdainių rajonas), Kėdainių g. 1, vykdanti pradinio, pagrindinio, vidurinio ir papildomo ugdymo programas. Įstaigos kodas 191020031.

## Istorija
Pirmoji Šėtos mokykla buvo parapinė, įkurta 1777 m. Tai trečioji pagal įkūrimo datą mokykla Kėdainių rajone. Ji veikė iki XIX a. pirmos pusės.

1865 m. Šėtoje atidaryta rusiška liaudies mokykla. 1916 m. įkurta lietuviška pradžios mokykla, kuri 1936 m. tapo šešių skyrių mokykla. 1918 m. kunigo J. Tilvyčio iniciatyva įkurta progimnazija. 1936 m. jai suteiktas valstybinės progimnazijos vardas. 1941 m. birželio mėnesį prasidėjus II pasauliniam karui, sudegus Šėtos miesteliui, sudegė ir mokykla. Vokiečiams išnaikinus žydų bendruomenę, mokykla perkelta į žydų maldos namus-sinagogą. Šėtos sinagogoje pamokos vyko iki 1978 m., kol buvo pastatytas naujas pastatas, kuris yra iki šiol. 1975 m. įkurtas Šėtos mokyklos kraštotyros muziejus.

## Direktoriai
* 1929–1931 m. Jurgis Gūžys
* 1980 m. Rimantas Kornikas
* Antanida Likšienė
* 2015 m. Mindaugas Danilevičius

## Žymūs mokytojai
* Liucija Sereikaitė-Juozonienė, fizikė
* Feliksas Kapočius, kunigas, kanauninkas
* Jurgis Tilvytis, kunigas, redaktorius

## Žymūs mokiniai
* Anelė Butkuvienė-Šidiškytė, istorikė
* Liudas Dambrauskas, rezistentas
* Aloyzas Dirsė, inžinierius hidrotechnikas
* Adelė Dirsytė, krikščionė kankinė
* Saulius Kutas, energetikas
* Nijolė Narijauskaitė, teatro aktorė
* Gediminas Narijauskas, muzikantas, pedagogas
* Pranciška Regina Liubertaitė, rašytoja
* Stanislovas Stašaitis, istorikas
* Danielius Vaitelis, rezistentas
* Antanas Žekas, aktorius, dramaturgas

## Gimnazijos himnas


Čia kojytėm mažom bėgam laiptais aukštyn,
Rašaluota ranka bandom lentą nutrint…
Krinta lapai obels į upelio bangas,
Plaunam čia rašaluotas rankas…
*Pried*.:
Čia randam pirmą raidę,
Pamilstame gimtinę,
Iš mokytojo lūpų
Susirenkam žodžius.
Ir mūsų mažą laivą, -
Tegul ir popierinį, -
Nešk, Obelie, į jūrą
Pas didelius laivus.

Nors kuprinė sunki, bet širdelė lengva,rinkosaikste.lt
Telpa čia Mokykla, Šėta ir Lietuva.
Į mokyklos duris beldžias pirštai rudens
Obelin krenta lapai obels

Pro mokyklos duris bėga kojos toli,
Mus iš Šėtos išves jau keliai dideli.
Vėl geltonus lapus neš upelio vanduo,
Į mokyklą visus kvies auksinis ruduo.


:*Žodžiai buv. mokinės Eglės Vitavičiūtės, muzika mok. Nadeždos Kuznecovos* 

## Literatūra
* Šėtos vidurinės mokyklos V laida (sud. Stanislovas Stašaitis). – Vilnius: Mokslo aidai, 2009. – 50 p.: iliustr. – ISBN 978-9955-591-62-7

## Nuorodos
* Gimnazijos svetainė
Klaipėdos Pamario vidurinė mokykla

**Klaipėdos „Pamario“ vidurinė mokykla** – dieninė, savarankiško mokymosi bendrojo lavinimo mokykla Klaipėdoje, Naikupės g. 25, vykdžiusi pradinio, pagrindinio, vidurinio ir papildomo ugdymo programas rusų kalba. Buvęs įstaigos kodas 190440452. Steigėjas Klaipėdos miesto savivaldybės taryba.

## Istorija
Vienintelė mokymo įstaiga, kurioje jaunimas galėjo mokytis vakarais. Dėl mažėjančio mokinių skaičiaus 2011 m. rugsėjo 1 d. prijungta prie Klaipėdos Andrejaus Rubliovo pagrindinės mokyklos. Į „Pamario“ mokyklos patalpas perkelta Ievos Simonaitytės pagrindinė mokykla. Nuo 2011–2012 m. m. dirbančio jaunimo klasės (lietuvių dėstoma kalba) perkeltos į Naujakiemio suaugusiųjų vidurinę mokyklą.

2011 m. rugsėjo 7 d. išregistruota.

## Direktoriai
* Svetlana Charkovskaja

## Šaltiniai
Klaipėdos Santarvės progimnazija

**Klaipėdos „Santarvės“ progimnazija** – dieninė, savarankiško mokymosi bendrojo lavinimo mokykla Klaipėdoje, Gedminų g. 7, vykdanti pradinio, pagrindinio ir papildomo ugdymo programas rusų kalba. Įstaigos kodas 190444664.

## Istorija
Klaipėdos „Santarvės“ (anksčiau 23-oji) vidurinė mokykla savo duris atvėrė 1977 m. rugsėjo 1-ąją dieną. 2005 m. prijungta Klaipėdos „Kuršių" (anksčiau 25-oji) vidurinė mokykla.

Nuo 2007 m. rugsėjo 1 d. „Santarvės“ pagrindinė mokykla. 2014 m. prijungta Klaipėdos Andrejaus Rubliovo (anksčiau 17-oji vidurinė) pagrindinė mokykla. Nuo 2017 m. liepos 1 d. „Santarvės“ progimnazija.

## Direktoriai
* Galina Moskova
* 2005 - 2023 m. Laima Vaitonienė
* 2023 - dabar Tatjana Slabenkienė

## Žymūs mokiniai
* Igor Zotov – Kalmukijos vyriausybės pirmininkas
* Jaroslav Dvorak - Klaipėdos universiteto profesorius, Socialinių mokslų daktaras.

## Nuorodos
* Mokyklos tinklalapis
Antracitas

:*Apie miestą Antracytas Ukrainoje skaitykite [[Antracytas|čia]].*

**Antracitas** () – seniausios iškasamos anglys. Jos yra pačios tankiausios, blizgančios anglys. Galima pažymėti, kad antracito šiluminė vertė (kaloringumas) yra didesnė už rusvosios anglies, kuri yra jauniausia. Kuo senesnės anglys, tuo pilniau yra susiskaidžiusios augalus sudariusios organinės medžiagos, tuo didesnis jose yra grynosios anglies kiekis. Todėl, galima sakyti, kad antracitas viena seniausių anglies rūšių.

## Nuorodos
* Antracito muziejus
* Antracito kasybos istorija 
* Klausimai apie antracitą
* Pensilvanijos anglies kasybos istorija
Igos žemė

**Igos žemė** (伊賀国; *Iga no kuni*) – senoji Japonijos žemė, kurios vietoje dbar yra vakarinė Mijės prefektūros dalis. Iga ribojosi su Isės, Omio, Jamato ir Jamaširo žemėmis.

Manoma, kad Igos ir Kogos žemėse gimė garsusis nindžiucu kovos menas.

## Nuorodos
* Istorija
Klaipėdos Smeltės progimnazija

**Klaipėdos „Smeltės“ progimnazija** – dieninė, savarankiško mokymosi bendrojo lavinimo mokykla Klaipėdoje, Reikjaviko g. 17, vykdanti pradinio, pagrindinio ir papildomo ugdymo programas. Įstaigos kodas 290445190.

## Istorija
1979 m. rugsėjo 1 d. duris atvėrė Klaipėdos 24-oji vidurinė mokykla. 1983 m. mokykloje įvestas sustiprintas istorijos mokymas. Nuo 1989 m. pradedamas sustiprintas muzikos mokymas. 1993 m. mokykla pavadinta „Smeltės“ vardu. 2007 m. išleista paskutinė 16-oji abiturientų laida. 2007 m., vykdant mokyklų tinklo pertvarką, mokykla reorganizuota į pagrindinę. 2011 m. spalio mėn. mokykla reorganizuota iš pagrindinės į progimnaziją.

## Direktoriai
* Arūnas Matuzas (nuo 2018 m.)
* Edmundas Kvederis (nuo 2014 m.)
* Romanas Galdikas

## Žymūs mokiniai
* Eligijus Masiulis, politikas
* Donatas Zavackas, krepšininkas
* Rolandas Bražinskas, politikas
* Martynas Vainorius, žurnalistas
* Monika Liu, dainininkė

## Nuorodos
* Mokyklos svetainė
IGA

Žodžio **Iga** reikšmės:

* Igos žemė – senoji Japonijos žemė;
* Iga – miestas Mijės prefektūroje (Japonija);;
* Iga – japoniškas vardas;
* Iga – lenkiškas moteriškas vardas;
* 8300 Iga – asteroidas

**IGA** ir
* IGA – Ajovos Generalinė Asamblėja ();
* IgA – imunoglobulinas A, antikūnis;
Kėdainių suaugusiųjų ir jaunimo mokymo centras

**Kėdainių suaugusiųjų ir jaunimo mokymo centras** – savarankiško mokymosi bendrojo lavinimo mokykla Kėdainiuose, S. Dariaus ir S. Girėno g. 52, vykdanti pradinio, pagrindinio, vidurinio ir papildomo ugdymo programas. Įstaigos kodas 195095992.

## Istorija

Suaugusiųjų ir jaunimo mokymo centras įkurtas 2001 m., gali mokytis kiekvienas 18 metų amžiaus klausytojas. Yra 5-12 klasės, bet sudaromos sąlygos mokytis ir nebaigusiems pradinės mokyklos.

## Direktoriai
* Dangiras Kačinskas
* Jolanta Pupkevičienė

## Šaltiniai

## Nuorodos
* Mokyklos svetainė
Klaipėdos Aukuro gimnazija

**Klaipėdos Aukuro gimnazija** – dieninė, savarankiško mokymosi bendrojo lavinimo mokykla Klaipėdoje, Statybininkų pr. 7 (pašto kodas LT-94237), vykdanti pradinio, pagrindinio, vidurinio ir papildomo ugdymo programas. Įstaigos kodas 190439521.

## Istorija

Malūnų gatvėje (dab. Nemuno g. 145) prieškaryje veikė Smeltės vidurinė mokykla, žinoma, kaip „trečioji Smeltės mokykla” arba „*Schule Schmelz III*”. Išlikusi per karą, sovietmečiu tai buvo senoji Klaipėdos VIII vidurinė mokykla, Nemuno g. veikusi maždaug iki 1978 m. Vėliau jos vardas buvo suteiktas kitai, naujai pastatytai mokyklai Statybininkų prospekte. Senojoje vietoje įsteigtas tarpmokyklinis moksleivių mokymo kombinatas.

1979 m. įsteigta Klaipėdos 8-oji vidurinė mokykla. 1993 m. jai suteiktas „Aukuro“ vardas. 2001 m. pradėtas įgyvendinti profilinis mokymas. 2003 m. sukuriamas ir pradedamas įgyvendinti mokyklos, kaip besimokančios organizacijos, modelis. 2003 m. pradėta taikyti strateginio planavimo sistema. Nuo 2004 m. nebeformuojamos pirmos klasės. Nuo 2005 m. pradėtas įgyvendinti pagilintas matematikos mokymas. 2010 m. mokykla buvo reorganizuota į gimnaziją.

## Direktoriai

* 1979 m. Birutė Kochienė
* 1991 m. Lygija Virkšienė
* 2022 m. Ramunė Urbienė

## Žymūs mokytojai
* Paulius Drevinis, poetas, pedagogas
* Rita Kairienė, poetė, prozininkė
* Silva Pocytė, istorikė

## Žymūs mokiniai
* Tomas S. Butkus, architektas, leidėjas
* Vytautas Lukšas, architektas, folkloro atlikėjas
* Mindaugas Mockus, krepšininkas

## Šaltiniai

## Nuorodos

* Mokyklos svetainė
Inabos žemė

**Inaba** (因幡国; *Inaba no kuni*) – senoji Japonijos žemė, kurios vietoje dabar yra rytinė Totorio prefektūros dalis. Inaba ribojosi su Harimos, Hokio, Mimasakos ir Tadžimos žemėmis.

Senoji žemės sostinė ir pilies miestas buvo įsikūręs Totorio mieste.
Inaba

**Inaba** vadinama senoji Japonijos žemė - Inabos žemė.

**Inaba** taip pat yra ir japoniška pavardė. Įžymūs žmonės:

* Atsushi Inaba;
* Carrie Ann Inaba;
* Ian Inaba;
* Koshi Inaba;
* Minoru Inaba;
* Yoshio Inaba.
Klaipėdos Versmės progimnazija

**Klaipėdos „Versmės“ progimnazija** – dieninė bendrojo lavinimo mokykla Klaipėdoje, I. Simonaitytės g. 2, vykdanti pradinio, pagrindinio ir papildomo ugdymo programas. Įstaigos kodas 190439140.

## Istorija
1980 m. duris atvėrė Klaipėdos 6-oji vidurinė mokykla. 1990 m. įvestas sustiprintas anglų kalbos mokymas. 1996 m. mokykla pavadinta „Versmės“ vardu. 2000 m. pradėtas įgyvendinti profiliuotas mokymas. Įgyvendinant reorganizaciją „Versmės“ mokykla pertvarkyta ir nuo 2007 m. tapo pagrindine mokykla, nuo 2011 m. progimnazija.

Veikia moderni skaitykla, 2 nauji informacinių technologijų kabinetai, įkurti mokomųjų dalykų metodiniai centrai leidžia taikyti modernias informacines technologijas, o tai neatsiejami šiuolaikinio mokyklinio gyvenimo elementai.

Mokyklai  vadovauja direktorė Gražina Pocienė. Jai padeda pavaduotojos: Vaida Būdvytienė, Lina Kuisė (pavaduotojos ugdymui) ir Jurgita Petkutė-Jevstafjeva (pavaduotoja pradinėms klasėms). Mokyklos problemas padeda spręsti mokyklos taryba: tėvų, mokinių ir mokytojų savivaldos atstovai.

## Direktoriai
* 1980–2016 m. Petras Montvydas
* nuo 2016 m. Gražina Pocienė

## Nuorodos
* Mokyklos svetainė
Totoris (reikšmės)

Žodžio **Totoris** reikšmės:
* Totoris – miestas Japonijoje;
* Totorio prefektūra – Japonijos prefektūra;
* Tottorio smėlio kopos.

Panašus žodis:
* **[[Totoriai|totorius]]** – etninės totorių grupės atstovas.
Klaipėdos Žaliakalnio gimnazija

**Klaipėdos „Žaliakalnio“ gimnazija** – dieninė, savarankiško mokymosi bendrojo lavinimo mokykla Klaipėdoje, Galinio Pylimo g. 17, vykdanti pradinio, pagrindinio, vidurinio ir papildomo ugdymo programas rusų kalba. Įstaigos kodas 290438420.

## Istorija
1950–1952 m. pastatyta Klaipėdos 3-os vidurinė mokykla, spalio 1 d. dviejų aukštų pastatas priėmė pirmuosius mokinius. 1979–1984 m. mokyklos pastatas uždarytas kapitaliniam remontui, mokiniai mokėsi 11-os vidurinės mokyklos (dab. Klaipėdos Aitvaro gimnazija) pastate. 1985 m. mokykloje pradėjo veikti pirmos sustiprinto anglų kalbos mokymo klasės.

1992 m. mokyklai suteiktas „Žaliakalnio“ vardas. 1999 m. mokykla pradėjo dalyvauti projekte „Gera pradžia“. 2000 m. atidarytos 11-os profiliuotos klasės. Nuo 2007 m. rugsėjo 1 d. mokyklai suteiktas gimnazijos statusas.

## Direktoriai
* 1952 m. Georgijus Direktorius
* 1964 m. Sofja Gordina
* 1967 m. Liubovė Solocha
* 1977 m. Lidija Parčevskaja
* 1981 m. Liudmila Arkušina
* 1990 m. Vitalijus Jakobčiukas

## Mokiniai
* Marija Šibajeva (g. 2002 m.), šachmatininkė

## Nuorodos
* Gimnazijos svetainė
Klaipėdos uostamiesčio progimnazija

**Klaipėdos uostamiesčio progimnazija** – dieninė, savarankiško mokymosi bendrojo lavinimo mokykla Klaipėdoje, S. Daukanto g. 5 (pašto kodas: LT-92123) , vykdanti pradinio, pagrindinio (I dalies) ir neformaliojo švietimo programas rusų kalba. Įstaigos kodas 190438234.

## Istorija
1945 m. Kuršių aikštėje, dabartiniame S. Dacho progimnazijos pastate, duris atvėrė gimnazija rusakalbiams mokiniams. Po trejų metų gimnazijai tapus Klaipėdos 2-ąja vidurine mokykla ir įsikūrus Puodžių g. (dab. Klaipėdos karalienės Luizės jaunimo centras), jai suteiktas rusų rašytojo Maksimo Gorkio vardas. 1975 metais mokykla įsikėlė į naują pastatą S. Daukanto g. 5. 2005–2006 m. pastatas atnaujintas. Nuo 2007 m. tapo pagrindine mokykla, o 2015 m.  įgijo progimnazijos statusą. Nuo 2022 m. pervadinta į Klaipėdos uostamiesčio progimnaziją.

## Direktoriai
* 1975 m. Nina Kolyševa
* 1992 m. Aleksandras Barvenovas
* 2005 m. Irina Narkevičienė

## Mokiniai
* Sergejus Maslobojevas (g. 1987 m.), boksininkas, kovotojas
* Marija Šibajeva (g. 2002 m.), šachmatininkė

## Šaltiniai

## Nuorodos

* Mokyklos svetainė
Klaipėdos suaugusiųjų gimnazija

**Klaipėdos suaugusiųjų gimnazija** – dieninė, savarankiško mokymosi bendrojo lavinimo mokykla Klaipėdoje, I. Simonaitytės g. 24, vykdanti pagrindinio, vidurinio ir papildomo ugdymo programas suaugusiems. Įstaigos kodas 303378556.

## Istorija

Mokykla įkurta 2014 m. sujungus Naujakiemio suaugusiųjų ir S. Šemerio suaugusiųjų gimnazijas.

## Šaltiniai

## Nuorodos

* Mokyklos svetainė
Klaipėdos Prano Mašioto progimnazija

**Klaipėdos Prano Mašioto progimnazija** – dieninė, savarankiško mokymosi bendrojo lavinimo mokykla Klaipėdoje, Varpų g. 3, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 295170620. Steigėjas Klaipėdos miesto savivaldybės taryba.

## Istorija
Klaipėdos Prano Mašioto vidurinė mokykla įkurta 1998 m. Lietuvos krikščionių demokratų partijos Klaipėdos skyriaus narių ir dekano monsinjoro Jono Gedvilo iniciatyva. Mokykla pavadinta pedagogo ir rašytojo Prano Mašioto (1863–1940) vardu, kuris 1924–1929 m. dirbo Klaipėdoje lietuviškos gimnazijos direktoriumi. Pirmuosius veiklos metus (1997 m.) mokykla pradėjo Klaipėdos Ievos Simonaitytės vidurinės mokyklos patalpose, o 1998 m. rudenį persikėlė į naują pastatą Varpų g. 3.

Klaipėdos miesto savivaldybės tarybos 2008 m. birželio 26 d. sprendimu Nr. T2-236 reorganizuota į pagrindinę mokyklą, nuo 2011 m. rugsėjo 1 d. mokykla savo veiklą pradėjo būdama progimnazija (Klaipėdos miesto savivaldybės tarybos 2011 m. liepos 28 d. sprendimu Nr. T2-253).

## Direktoriai
* 1998 m. Janina Grigienė

## Nuorodos
* Mokyklos svetainė
Coleraine FC

**Kolreino FC** – Šiaurės Airijos futbolo klubas iš Kolreino.

## Istorija
Klubo ištakos siekia 1927 m. Įkurtas Kolreine sujungus Coleraine Olympic ir Coleraine Alexandra klubus.

## Pasiekimai

* Šiaurės Airijos I lygos čempionas (1996 m.)
* Šiaurės Airijos Aukso taurė (1932, 1958, 1969, 1975 m.)
* Finalinio Ketverto čempionas (1969 m.)
* Šiaurės Airijos miestų taurė  (1954, 1969 m.)
* Alsterio taurė (1966, 1969, 1970, 1973, 1976, 1986, 1997 m.)

## Sezonai

|}
Šaltiniai: 

## Lietuviai
*  Nedas Mačiulaitis, puolėjas

## Spalvinė gama

## Emblema

Vaizdas:Coleraine FC senas logotipas.gif|Senoji emblema
Vaizdas:Coleraine FC Emblema.png|Naujoji emblema


## Apranga
;Sportinės aprangos pokyčiai:

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
* Informacija apie stadioną
Pasaulio rekordas

**Pasaulio rekordas** – išmatuojamas pasiekimas (veiksmas, įvykis), objektas, arba jų visuma pranokstanti kitus tokio pat pobūdžio rezultatus. Rekordas nusako tiek gyvų, tiek ir negyvų objektų ar reiškinių šiuo metu žinomas maksimalias (minimalias) ribas ir yra matuojamas mato vienetais arba pasikartojimų skaičiumi.
Pasaulio rekordai registruojami remiantis tam tikromis, iš anksto nustatytomis taisyklėmis. Dėl skirtingų organizacijų ar asmenų taikomų metodologijos skirtumų registruojami ir skelbiami rekordai gali skirtis.
Vienas iš labiausiai paplitusių leidinių, kuriame publikuojami pasaulio rekordai yra Gineso rekordų knyga.

Remiantis Gineso rekordų knygos taisyklėmis kai kuriose šalyse registruojami nacionaliniai rekordai, leidžiamos nacionalinės rekordų knygos.

Lietuvoje nacionalinius rekordus registruoja agentūra „Factum“ prie Lietuvos kultūros fondo.

## Nuorodos

* Oficialus Gineso pasaulio rekordų puslapis
* Gineso rekordai lietuviškai
Klaipėdos Baltijos gimnazija

**Klaipėdos Baltijos gimnazija** bendrojo ugdymo mokykla, kurioje komplektuojamos bendrosios ir universitetinės inžinerinio ugdymo klasės Klaipėdoje, Baltijos pr. 51 (pašto kodas: LT-94127), vykdanti pagrindinio, vidurinio, inžinerinio ir neformaliojo ugdymo programas lietuvių kalba. Įstaigos kodas 190443039. Steigėjas Klaipėdos miesto savivaldybės taryba.

## Istorija
Pirmieji mokiniai ir mokytojai Klaipėdos 18-osios vidurinės mokyklos duris atvėrė 1970 m. rugsėjį. Tą rudenį į 39 klases susirinko 1381 mokinys. Naujoje mokykloje darbą pradėjo 64 pedagogai. 1993 m. mokyklai suteiktas Baltijos vardas, pašventinta XII klasės mokinės Mildos Aramavičiūtės sukurta vėliava. 2009 m. LR švietimo ir mokslo ministerija mokyklai suteiktas gimnazijos statusas. Gimnazija yra pritaikyta ir mokinių, turinčių judėjimo ir fizinę negalią, ugdymui: įrengtas liftas, keltuvas, pandusai. 
2018 m. gimnazijoje įsteigta inžinerinio ugdymo klasė. Tais pačiais metais pasirašyta bendradarbiavimo sutartis su Klaipėdos universitetu. 
2019 m. liepos 25 d. Klaipėdos miesto savivaldybės tarybos sprendimu Nr. T2-208 patvirtintas  Klaipėdos Baltijos gimnazijos universitetinių inžinerinio ugdymo klasių veiklos modelis ir inžinerinio ugdymo klasėms suteiktas universitetinių inžinerinio ugdymo klasių pavadinimas.

## Direktoriai
* 1970 m. Elena Blažienė
* 1980 m. Bronislava Pozingienė
* 2004 - 2019 m. Vitalija Grybauskienė
Nuo 2019 m. Jurgita Račkauskienė

## Žymūs mokiniai
* Arvydas Eitutavičius
* Deividas Gailius
* Arvydas Macijauskas
* Deividas Norvilas
* Arvydas Pocius
* Giedrius Savickas
* Darius Žvirblis

## Šaltiniai

## Nuorodos
* Mokyklos svetainė
Klaipėdos Hermano Zudermano gimnazija

**Klaipėdos Hermano Zudermano gimnazija** – dieninė, savarankiško mokymosi bendrojo lavinimo mokykla Klaipėdoje, Debreceno g. 29, vykdanti pradinio, pagrindinio, vidurinio ir papildomo ugdymo programas lietuvių ir vokiečių kalba. Įstaigos kodas 190451858. Steigėjas Klaipėdos miesto savivaldybės taryba. Pavadinta rašytojo Hermano Zudermano (1857–1928) vardu.

## Istorija

Klaipėdos miesto valdybos nutarimu 1992 m. rugsėjo 1 d. įsteigta Klaipėdos valstybinė vokiečių pradinė mokykla. Mokykla įkurta 18-os vidurinės mokyklos (dab. Klaipėdos Baltijos gimnazija) patalpose. Darbą pradėjo 4 klasės, kuriose iš viso buvo 89 mokiniai. Mokyklai vadovavo Angelė Klitienė. Pirmosios mokytojos, pradėjusios darbą vokiečių pradinėje mokykloje: Onutė Paulauskienė, Judita Bukauskienė, Zofija Ručinskienė, Angelė Klitienė.

1994 m. vasario 15 d. Klaipėdos miesto valdybos bei LR kultūros ir švietimo ministerijos nutarimu pradinė vokiečių mokykla reorganizuota į bendrojo lavinimo pagrindinę mokyklą. 1994–1995 m. mokyklai suteiktas sustiprinto vokiečių kalbos mokymo statusas: leidžiama dalyti klasę į 2 grupes vokiečių kalbos pamokose. 1994–1995 m. m. mokykloje lankėsi Riugeno salos Bergeno miesto savivaldybės prezidentė G. Skreepski.

1995–1996 m. m. mokykla persikėlė į patalpas Gedminų g. 1. Nuo 1996–1997 m. m. mokykla vadinama Klaipėdos Hermano Zudermano internatine mokykla. 2001 m. gegužės 1 d. Hermano Zudermano internatinė mokykla reorganizuota į Hermano Zudermano vidurinę mokyklą. 2001 m. išleista pirmoji abiturientų laida.

Nuo pat mokyklos pradžios buvo kuriamos ir mokyklos tradicijos. Tradiciniais tapo advento rytmečiai, Šv. Martyno diena, Šv. Nikolaus rytmetys ir kt. Organizuojamas ir tradiciniu renginiu tampantis konkursas „Dainuojantys Klaipėdos mokytojai". 2006–2007 m. Klaipėdos miesto savivaldybės nutarimu mokyklai atiduodamas visas pastatas, o suaugusiųjų mokykla, su kuria dalintasi patalpomis ne vienerius metus, iškelta kitur. Pasikeitė ir mokyklos administracija. Ilgus metus mokyklai vadovavusi A. Klitienė pasitraukė iš direktorės pareigų. 2006–2007 m. m. pradėjo nauja direktorė Jolita Andrijauskienė. 2008–2009 m. m. mokykla LR švietimo ministerijos nutarimu tapo gimnazija. 2011 m. mokykla laimėjo bylą dėl nuotraukų viešinimo savo internetiniame tinklalapyje.

Vėliau gimnazija persikėlė į Debreceno g. 29.

## Direktoriai
* 1992 m. Angelė Klitienė
* nuo 2006 m. Jolita Andrijauskienė

## Nuorodos
* Mokyklos svetainė
Dungannon Swifts FC

**Danganono „Swifts“** – Šiaurės Airijos futbolo klubas iš Danganono.

## Istorija
Klubo ištakos siekia 1949 m. Nuo 2003–2004 m. sezono rungtyniavo Premjer divizione.

2007–2008 m. UEFA taurės turnyre kovojo prieš Marijampolės „Sūduvą“. Namie nugalėjo minimaliu rezultatu 1-0, o Lietuvoje buvo sutriuškinti 0-4. Bendras rezultatas 4-1 lėmė, kad į kitą etapą pateko marijampoliečiai.

## Pasiekimai

* Šiaurės Airijos I diviziono čempionas (2003 m.)
* Alsterio taurės laimėtojas (2003 m.)
* Šiaurės Airijos žemesnių lygų *Intermediate* taurė (1978, 1992 m.)

## Sezonai

|}
Šaltiniai: 

## Spalvinė gama

## Apranga
;Sportinės aprangos pokyčiai:

## Emblema

Vaizdas:Dungannon Swifts FC senoji emblema.png|Senoji emblema
Vaizdas:Dungannon Sfifts logo.png|Naujoji emblema


## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Glenavon FC

**Lergano „Glenavon“** – Šiaurės Airijos futbolo klubas iš Lergano.

## Istorija
Klubo ištakos siekia 1889 m. Rungtyniavo aukščiausioje šalies lygoje.

## Pasiekimai

* Šiaurės Airijos žemesnių lygų *Intermediate* taurė (2005 m.)

## Sezonai

|}Šaltiniai: 

## Spalvinė gama

## Apranga
;Sportinių aprangų gamos pokyčiai:

: Svetur

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Glentoran FC

**Belfasto „Glentoran“** – Šiaurės Airijos futbolo klubas iš Belfasto.

## Istorija
Klubo ištakos siekia 1882 m. Daugkartiniai Airijos lygos čempionai.

## Pasiekimai

* Vienos taurė (1914 m.)
* Šiaurės Airijos Aukso taurė (1917, 1942, 1951, 1960, 1962, 1966, 1977, 1978, 1983, 1987, 1992, 1995, 1999, 2000, 2001 m.)
* Alsterio taurė (1951, 1953, 1967, 1977, 1982, 1983, 1984, 1989, 1990 m.)
* Šiaurės Airijos miestų taurė (1897, 1899, 1911, 1912, 1914, 1915, 1916, 1917, 1919, 1932, 1951, 1953, 1957, 1965, 1967, 1970, 1973, 1975 m.)

## Sezonai

|}
Šaltiniai: 

## Garsesni žaidėjai
*  Tommy Breen
*  Jimmy McAlinden
*  Con Martin
*  Alex Young

## Lietuviai
*  Deividas Matulevičius, puolėjas, 2020 m.

## Spalvinė gama

## Emblema

Vaizdas:Glentoran FC senasis logotipas.png|senasis
Vaizdas:Glentoran FC logotipas.png|dabartinis


## Apranga
;Sportinių aprangų gamos pokyčiai:

## Taip pat skaitykite
* Glentoran WFC

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Faliunas

**Falunas** () – miestas Švedijoje, Dalarnos regione.

Miestas įsikūrė prie vario kasyklų. Kasyklos, kuriose vario gavyba vyko nuo IX a iki 1992 m., įtrauktos į UNESCO Pasaulio paveldo sąrašą (2001 m.).

## Šaltiniai
Crusaders FC

**Belfasto „Crusaders“** – Šiaurės Airijos futbolo klubas iš Belfasto.

## Istorija
Klubo ištakos siekia 1898 m. Per savo gyvavimo istoriją septynis kartus tapo šalies čempionais.

## Pasiekimai

* Šiaurės Airijos I lygos čempionas (2006 m.)
* Šiaurės Airijos Aukso taurė (1986, 1996 m.)
* Alsterio taurė (1954, 1964, 1994 m.)

## Sezonai

|}
Šaltiniai: 

## Spalvinė gama

## Emblema

Vaizdas:Crusaders FC senasis logo.png|Senoji
Vaizdas:Crusaders FC logo.png|Naujoji


## Apranga
;Sportinių aprangų gamos pokyčiai:
#### Namie

#### Svetur

## Išnašos

## Nuorodos
* [ Oficiali klubo svetainė] 
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
Direct Connect

**Direct connect** (**DC** – „tiesioginis prisijungimas“) – peer - to - peer duomenų perdavimo protokolas. Populiariausias jį naudojantis programinės įrangos klientas yra atviro kodo DC++ ir jo įvairios versijos. Direct connect klientai jungiasi prie centrinio hubo (dažniausiai 411 portu) ir gali siųsti failus tiesiogiai iš vieno kompiuterio kitam.

## Hubai
Direct connect struktūros mazgai yra hubai, prie kurių jungiasi klientų naudotojai, tačiau tinklai nėra tokie decentralizuoti kaip kad Gnutella ar FastTrack. Naudotojai gali prisijungti daugiau nei prie vieno hubo. Hubai teikia informaciją apie kitus naudotojus bei leidžia atlikti failų paiešką tarp prisijungusių naudotojų. Paiešką galima atlikti tiek konkrečiame kliente, pažiūrėti jo skleidžiamų failų direktoriją (-as), tiek bendrai visame hube ieškoti pagal pavadinimo simbolius. Duomenų perdavimas ir apsikeitimas failais vykdomas tiesiogiai tarp susijungusių hubo naudotojų klientų, tradiciniu peer - to - peer būdu.

Hubai dažnai būna specalizuoti, teikinatis pirmenybę konkrečioms failų rūšims ar net jų temoms. Taip pat hubai gali būti skirti ir palaikomi konkretaus interneto prieigos tiekėjo, tokiu būdu leidžiama greitai keistis failais to paties tiekėjo tinklo naudotojams. Hubai gali taikyti tam tikrus reikalavimus nautojoms, pvz., tam tikras skleidžiamų duomenų dydis, naudotojų išsiunčiamų duomenų slotų skč., didžiausias leistinas hubų skaičius ir pan. Hubai gali teikti nautotojų registravimo ir autentifikavimo paslaugą.
Gargždų Kranto pagrindinė mokykla

**Gargždų „Kranto“ progimnazija** – dieninė, savarankiško mokymosi bendrojo lavinimo mokykla Gargžduose, Kvietinių g. 28, vykdanti pradinio, pagrindinio, vidurinio ir papildomo ugdymo programas. Įstaigos kodas 191789019.

## Istorija
Gargždų 2-oji vidurinė mokykla atidaryta 1972 m. rugsėjo 1-ąją. Iki Nepriklausomybės paskelbimo mokyklą garsino jaunieji fizikai, ne kartą tapę respublikinių olimpiadų prizininkais, dainorėliai – dukart iš eilės tapę populiaraus konkurso „Dainų dainelė“ laureatais, prizininkais respublikiniuose konkursuose tuomet tapo kraštotyrininkai, saugaus eismo konkursų, populiaraus sportinio-karinio žaidimo „Žaibas“ ir „Ereliukas“ dalyviai. Visame miestelyje garsios buvo mokykloje rengiamos tradicinės kiemo šventės.

Didelio gamtos mylėtojo mokytojo Stanislovo Globio entuziazmo dėka kažkada buvusi šaltiniuota kemsynė – mokyklos teritorija tapo viena iš gražiausių miestelio vietų. 2006 m. S. Globiui suteiktas Gargždų garbės piliečio vardas.

Nuo 1997 m. įvestas sustiprintas matematikos, nuo 1998 m. fizikos, chemijos, biologijos mokymas. Šiuo metu mokykloje ryški ekologinio ugdymo kryptis. 1998 m. mokyklai suteiktas „Kranto“ vardas. 2000 m. renovuotas mokyklos pastatas, įdėti nauji plastikiniai langai, perklota apšiltinta stogo danga, automatizuotas šildymo mazgas.

2001 m. mokykla tapo UNESCO asocijuotų mokyklų ir „myEurope“ tinklų nare. 2010 m. pradžioje pradėta antroji mokyklos renovacija, kurios metu apšiltintas ir naujomis spalvomis nudažytas pastato fasadas, pakeistas apšvietimas, atnaujinta mokyklos vidaus apdaila.

## Direktoriai
* 1972 - 1985 m. Klemensas Palkimas
* 1985 - 1993 m. Liudvikas Liutika
* 1993 - 2023 m. Egidijus Žiedas
* 2023 m. - dab. Vilija Lukauskienė

## Žymūs mokytojai
* Albinas Klizas

## Nuorodos
* Mokyklos tinklalapis
Romos pilietybė

**Romos pilietybė** – senovės Romos laikais buvo tam tikras privilegijuotas statusas. Konkrečios jo teikiamos privilegijos šiek tiek skyrėsi įvairiais Romos istorijos laikotarpiais. Pilnateisiais Romos piliečiais buvo tik paties Romos miesto gyventojai ir tik vyrai, tačiau iš kitur kilę žmonės (*tik vyrai*) turėjo galimybių gauti ribotą ar pilną Romos pilietybę už nuopelnus. Taip pat, Romos provincijų ir valstybių – Romos sąjungininkų gyventojai galėjo gauti ribotą pilietybę.

Moterys Romoje turėjo teisę į nuosavybę, tačiau neturėjo teisės eiti valstybines pareigas ar balsuoti.

Vergai buvo laikomi nuosavybe ir turėjo ypač ribotas teises, jie galėjo būti perkami, parduodami, mušami, kankinami, prievartaujami, užmušami. Svetimo vergo užmušimas traktuotas kaip nuosavybės sugadinimas ir kaltininkas atsakydavo kaip už nuosavybės sugadinimą.

Romos pilietybė už rimtus nusižengimus galėjo būti apribota ar visai prarasta.

## Teisės

Pilnateisiai Romos piliečiai turėjo šias teises:

* Balsuoti (tik Respublikos laikotarpiu)
* Sudaryti juridines sutartis
* Sudaryti juridinę santuoką
* Eiti valstybines pareigas
* Paduoti į teismą
* Apeliuoti magistratų sprendimus
* Kaltinami gintis teisme
* Nebūti kankinami ar plakami
* Nemokėti kai kurių kitiems privalomų mokesčių

## Pilietybės gavimas

Labiausiai paplitę būdai, kuriais žmonės gaudavo Romos pilietybę, yra šie:

* Kiekvienas vaikas, gimęs teisėtoje Romos piliečio santuokoje, pilietybę gaudavo automatiškai
* Lotynų regionų gyventojai pamažu gaudavo piliečių teises
* Atleistiniai gaudavo ribotą pilietybę, tačiau buvęs šeimininkas (patronas) išlaikydavo jiems tam tikrą valdžią
* Atleistinių palikuonys automatiškai tapdavo pilnateisiais Romos piliečiais
* Romos legionieriams buvo draudžiama tuoktis, todėl jų vaikai automatiškai būdavo laikomi nesantuokiniais ir pilietybės negaudavo. Tačiau atitarnavęs savo laiką ir paleistas iš armijos legionierius galėdavo tuoktis kaip įprasta ir vaikai gaudavo pilietybę.
* Atskiri asmenys gaudavo pilietybę kaip apdovanojimą už išskirtinį pasitarnavimą Romai
* Už ypač didelę kainą pilietybę buvo įmanoma legaliai nusipirkti
* Legionuose savo laiką atitarnavę auksiliarijai gaudavo pilną Romos pilietybę (nuo Marijaus reformų laikų), tuomet jų vaikai taip pat automatiškai tapdavo Romos piliečiais.
* Senatas ar atskiri Romos valdovai kartais suteikdavo Romos piliečių teises ištisiems miestams ar net provincijoms, dažniausiai politiniais sumetimais ar kaip padėką už kažkokią pagalbą.

Po Marsų karo pilietybė buvo suteikta visiems *laisviems* Italijos gyventojams, išskyrus *[[Gallia Cisalpina]]* provinciją. 212 m. e. m. imperatorius Karakala suteikė šią teisę visiems *laisviems gimusiems* Romos imperijos gyventojams įsaku *[[Constitutio Antoniana]]*. Tuo pačiu įsaku visos *laisvos gimusios* moterys gavo tokias pačias teises, kaip ir Romos moterys.
Gargždų Minijos progimnazija

**Gargždų „Minijos“ progimnazija** – dieninė, savarankiško mokymosi bendrojo lavinimo mokykla Gargžduose, P. Cvirkos g. 25, vykdanti pradinio, pagrindinio ir papildomo ugdymo programas. Įstaigos kodas 191788974.

Filialai:
* Gargždų „Minijos“ progimnazijos Jakų skyrius
* Gargždų „Minijos“ progimnazijos Gobergiškės skyrius

## Istorija

1945 m. vasario 20 d. įkurta Gargždų progimnazija, 1949 m. ji reformuota į vidurinę mokyklą, mokėsi 202 mokiniai. 1951 m. išleista pirmoji abiturientų laida. 1965 m. mokykla įsikuria naujame pastate. 1972 m. pastačius kitą mokyklą (dab. Gargždų „Kranto“ pagrindinė mokykla), tampa Gargždų 1-ąja vidurine mokykla. 1988 m. mokykla gavo buvusio 2-ojo lopšelio-darželio patalpas, kuriose dabar dirba pradinės klasės.

1998 m. mokykloje įsteigtos trys suaugusiųjų klasės. 1998 m. rugsėjo 1 d. LR švietimo ir mokslo ministro įsakymu mokyklai leista dirbti pagal profilinio mokymo modelį. 1999 m. gruodžio 6 d. Klaipėdos rajono savivaldybės taryba suteikė mokyklai „Minijos“ vardą. 2003 m. pasirašyta bendradarbiavimo sutartis su Vėžaičių ir Dovilų pagrindinėmis mokyklomis. Mokykloje sėkmingai veikia savivaldos institucijos: mokyklos bei seniūnų tarybos, o nuo 2000 m. ir prezidentūra.

2012 m. po renovacijos atidarytas modernus daugiafunkcis Gargždų „Minijos" progimnazijos stadionas.

## Direktoriai
* 1945 - 1979 m. Liudas Jurgulis
* 1979 - 2018 m. Antanas Jacikas
* 2018 - 2024 m. Julius Gindulis
* 2025 m. - dabar Rima Gabalienė

## Mokiniai
Išleistos 54 laidos – 3337 abiturientai. Mokykloje dirba 23 buvę mokiniai, ją baigė akademikai Benediktas Juodka, Eduardas Vilkas, rašytojai Petras Dirgėla ir Povilas Dirgėla, literatūros kritikas Jonas Lankutis, poetė Dalia Kudžmaitė-Balsienė, teologijos daktaras Andrius Narbekovas, istorikas Saulius Kaubrys, technikos mokslų daktaras Antanas Dumbrauskas.

## Nuorodos
* Mokyklos svetainė